Document ID: /roh_data/filtered/fineweb-2-filterrobots_roh.jsonl.gz/50875

Sco quai che Conrad Plaz, il manader da fatschenta dal Volg Grava e Son Mitgel a Savognin, ha ditg, quinta el cun fitg blera glieud ils 24 ed ils 28 da december. Surtut per ils 28 da december quinta el cun gronds problems perquai che las dus filialas dal Volg a Savognin èn lura stadas serradas trais dis.
Perquai duai là vegnir avert gia la damaun a las sis e l’ura d’avertura duai vegnir schlargiada fin sin las set. Plinavant veglia il Volg engaschar ina persuna che controlleschia, quanta glieud ch’entria en butia. Conrad Plaz intimescha da far las cumpras mintgamai da mo ina famiglia e betg da plirs commembers da la famiglia. Ils indigens intimescha el da far las cumpras grondas il pli tard ils 23 da december.